cyanic-selkie/wikianc huggingface dataset:
ბარბარა პრამერი
ბიოგრაფია
ბარბარა პრამერი დაიბადა ზემო ავსტრიაში, ავსტრიის პატარა ქალაქ ოტნანგ-ამ-ჰაუსრუკში 1954 წლის 11 იანვარს. სწორედ ამ ქალაქში დაიწყო მან თავისი კარიერა, როგორც ადგილობრივი ხელისუფლების წარმომადგენელმა. მანამდე, 1973 წელს, მან დაასრულა ფიოკლაბრუკის კომერციული კოლეჯი. 1978 წელს შევიდა და სწავლობდა იოჰან კეპლერის სახელობის უნივერსიტეტის სოციოლოგიის ფაკულტეტზე. 1986 წელს ამავე უნივერსიტეტში მიანიჭეს სოციალური და ეკონომიკური მეცნიერებების მაგისტრის ხარისხი. 1989 წლამდე მუშაობდა სოციალურ პედაგოგად ლინცის რეაბილიტაციის ცენტრში და იყო ზემო ავსტრიის ფედერალური მიწის სახელმწიფო სამსახურის რეფერანტი.
1990 წელს აირჩიეს ზემო ავსტრიის ფედერალური მიწის სოციალ-დემოკრატიული პარტიის ქალტა საბჭოს ხელმძღვანელად. აღნიშნული თანამდებობა ეკავა 2005 წლამდე. 1991-1995 წლებში ზემო ავსტრიის ფედერალური მიწის პარლამენტის დეპუტატი და ვიცე-პრეზიდენტია. 1995 წელს აირჩიეს ავსტრიის სოციალ-დემოკრატიული პარტიის ფედერალური საბჭოს წევრად და პარტიის ხელმძღვანელის მოადგილედ. 1995-1997 წლებში ზემო ავსტრიის ბუნების დაცვისა და ბინათმშენებლობის მინისტრის თანამდებობას იკავებს. 1997-2000 წლებში ავსტრიის ქალთა საქმეებისა და მომხმარებელთა უფლებების მინისტრია. ამ პოსტზე, იგი ცდილობდა გენდერული თანასწორობის შესახებ დებულებების საკანონმდებლო დონეზე განხილვას. ბარბარა პრამერის მინისტრობის პერიოდში, ავსტრიელმა ქალებმა მიიღეს სამხედრო სამსახურისდა ასევე ღამით მუშაობის უფლება. 1999 წელს აირჩიეს ავსტრიის ეროვნული საბჭოს წევრად. 2000 წელს კი გახდა ეროვნულ-დემოკრატების ფრაქციის თავმჯდომარის მოადგილე. 2004-2006 წლებში ეროვნული საბჭოს ვიცე-პრეზიდენტია, ხოლო 2006 წლიდან გარდაცვალებამდე ავსტრიის ეროვნული საბჭოს პრეზიდენტი.
მას შემდეგ, რაც გადავიდნენ ვენაში საცხოვრებლად, მისი ქმარი ვოლფგანგ პრამერი, რომელიც მუშაობდა ლინცში მუშათა ფედერალური პალატის ფილიალში, მდივანმა ქალმა დაადანაშაულა სექსუალურ ძალადობაში. ბარბარა პრამერი ამ დროს მდივნის მხარდამჭერ პოზიციაზე აღმოჩნდა და 2001 წელს ცოლ-ქმარი განქორწინდა. წყვილს ჰყავთ ორი შვილი.
პრამერი გარდაიცვალა 2014 წლის 2 აგვისტოს პანკრეასის სიმსივნისაგან, 60 წლის ასაკში. დაკრძალულია ვენის ცენტრალურ სასაფლაოზე. დაკრძალვის სახელმწიფო ცერემონიალი გაიმართა 9 აგვისტოს და მას ესწრებოდნენ ავსტრიის პრეზიდენტი ჰაინც ფიშერი, კანცლერი ვერნერ ფაიმანი, განათლების, ხელოვნებისა და კულტურის მინისტრი გაბრიელა ჰაინიშ-ჰოსეკი, ჟურნალისტი ბარბარა კოუდენჰოვ-კალერგი და ევროპის სხვადასხვა სახელმწიფოს პარლამენტის სპიკერები: გერმანიის ბუნდესტაგის პრეზიდენტი ნორბერტ ლამერტი, გერმანიის საგარეო საქმეთა მინისტრი გვიდო ვესტერველე, ხორვატიის პარლამენტის თავმჯდომარე იოსიპ ლეკო, მონტენეგროს პარლამენტის ხელმძღვანელი რანკო კრივოკაპიჩი, ევროპის პარლამენტის წევრი ილრიკე ლუნაჩეკი, უნგრეთის ეროვნული ასამბლეის სპიკერი კატალინ სილი და იტალიელი პოლიტიკოსი პია ლოკატელი.
ჯილდოები
ბარბარა პრამერს რამდენიმე ჯილდო აქვს მიღებული: საპატიო ნიშანი ავსტრიის რესპუბლიკის წინაშე დამსახურებისათვის (2000 წ.); ორდენი იტალიის რესპუბლიკის წინაშე დამსახურებისათვის (2007 წ.); საპატიო ლეგიონის ორდენი (2014 წ.); ზემო ავსტრიის დიდი საპატიო ოქროს ნიშანი და ალბერტ შვეიცერის ავსტრიული საზოგადოების მედალი.
სქოლიო
კატეგორია:დაბადებული 11 იანვარი კატეგორია:დაბადებული 1954 კატეგორია:გარდაცვლილი 2 აგვისტო კატეგორია:გარდაცვლილი 2014 კატეგორია:ავსტრიელი პოლიტიკოსი ქალები კატეგორია:ავსტრიელი პოლიტიკოსები კატეგორია:ავსტრიის ეროვნული საბჭოს პრეზიდენტები
აღმოსავლეთი დიდი ბაჰამა
300px|მინიატიურა|რაიონის მდებარეობა აღმოსავლეთი დიდი ბაჰამა (East Grand Bahama) — ბაჰამის კუნძულების ერთ-ერთი რაიონი. მდებარეობს კუნძულ დიდი ბაჰამის აღმოსავლეთ ნაწილში.
ადგილობრივი თვითმმართველობა განთავსებულია პაწაწინა ქალაქ ჰაი-როკში, რომელიც ფრიპორტიდან 40 მილით აღმოსავლეთით მდებარეობს. რაიონის სხვა მნიშვნელოვანი დასახლებებია: როკი-კრიკი, პალიკან-პოინტი, გემბიერ-პოინტი და სვიტინგ-კი. მრავალი წლის მანძილზე, ჰაი-როკის სიახლოვეს აშშ-ის საჰაერო ძალები ინარჩუნებდა რეაქტიული მონიტორინგის სადგურს, რომელიც გამოიყენებოდა ფლორიდიდან, კეიპ-კანავერალიდან ნასას მიერ გაშვებული ყველა პილოტირებული კოსმოსური ხომალდის კავშირისთვის. სადგური ამჟამად გამოიყენება კინოსტუდიად, სადაც გადაიღეს დისნეის ფილმები: კარიბის ზღვის მეკობრეები: მიცვალებულის კუბოს საიდუმლო და კარიბის ზღვის მეკობრეები: სამყაროს დასასრულთან. ბაჰამის კუნძულების ფილმების სტუდიას ღია წყალზე გადაღებების ერთ-ერთი უდიდესი შესაძლებლობები აქვს მთელ მსოფლიოში.
რესურსები ინტერნეტში
კატეგორია:ბაჰამის კუნძულების რაიონები
მირზაჯაფარლი
მირზაჯაფარლი (Mirzəcəfərli) — სოფელი აზერბაიჯანში, ბარდის რაიონში. მოსახლეობის რაოდენობა —  	546 კაცი.
რესურსები ინტერნეტში
კატეგორია:ბარდის რაიონის სოფლები
ფისტიკა
ფისტიკა, ბისტიკა — XI—XII საუკუნეების ქართველი პოეტი. ფისტიკა შეურქმევიათ, რადგან ვარაუდობენ, რომ აშუღი იყო. აკაკი შანიძის აზრით, „ბისტიკა“ სომხური „პსტიკ“ (პატარა)–იდან მიღებული სიტყვაა. საფიქრებელია, რომ ფისტიკა ათვალწუნებულ მელექსედ ითვლებოდა, რომელიც სტვირსა და ჭიანურზე დასამღერ შაირებს თხზავდა. თეიმურაზ II (1700—1762) აგდებულად იხსენიებს მას და „ბისტიკა ცრუს“ უწოდებს. ფისტიკას პოეტური მემკვიდრეობა უკვალოდ არის დაკარგული. ტრადიციული ცნობებით, იგი ითვლება ახალი სალექსო საზომის — ფისტიკაურის დამამკვიდრებლად.
ლიტერატურა
კატეგორია: ქართველი პოეტები
გრანდ-კი
250px|მინიატიურა|რაიონის მდებარეობა გრანდ-კი (Grand Cay) — ბაჰამის კუნძულების ერთ-ერთი კუნძული და რაიონი. მდებარეობს აბაკოს კუნძულებზე.
გრანდ-კი პატარა კუნძულია, რომელიც მდებარეობს კუნძულ ოულტერ-კისა და დაბლ-ბრესტერის სამხრეთით. კუნძული ბრტყელია, აღმოსავლეთი ნაწილი ჭაობიანია. სიგრძე 1,8 კმ-ია, სიგანე — 380 მეტრი — 1,5 კმ.
ტურისტებისათვის გრანდ-კიზე გახსნილია რამდენიმე რესტორანი და მსგავსი დაწესებულება.
რესურსები ინტერნეტში
კატეგორია:ბაჰამის კუნძულების რაიონები
მეღვინეობა აზერბაიჯანში
მინი|312x312პქ|შავი ყურძენი მეღვინეობა აზერბაიჯანში (Azərbaycanda şərabçılıq) — ღვინის წარმოება და ყურძნის მოყვანა აზერბაიჯანის ტერიტორიაზე.
აზერბაიჯანის მეღვინეობის ისტორია
ყურძნის ადგილობრივ სახეობები იქმნებოდა თითოეულ დიდ დასახლებულ ადგილას ცალკე. აზერბაიჯანში ყურძნის ადგილობრივი ჯიშების უმრავლესობა ველური ყურძენიდან გარდაიქმნა. ბუნებრივი და ხელოვნური შერჩევის შედეგად შეიქმნა სხვადასხვა ეკონომიკური მნიშვნელობის ადგილობრივი ჯიშების მდიდარი ფონდი.
1980-იან წლებში, აზერბაიჯანის მევენახეობის სახელმწიფო კომიტეტი, სსრკ-ში პირველ ადგილს იკავებდა და გაუსწრო ნავთობის მრეწველობას. 1985 წელს, ანტიალკოჰოლური კომპანიის შედეგად, აზერბაიჯანი იძულებული გახდა არა მხოლოდ პლანტაციები ტექნიკური ჯიშებით, არამედ უნიკალური ჯიშის ყურძნები გაენადგურებინა.
ამჟამად, ქვეყანაში თითქმის 10 ღვინის საწარმოა. ყველაზე დიდი Vinagro- ა, რომელიც 2006 წელს შეიქმნა. იგი იყენებს გოინგოლის ღვინის ქარხანას განჯის მახლობლად, რომელიც 1860 წელს გერმანელი ემიგრანტების მიერ იყო აღმოჩენილი. სხვა ქვეყნებში ექსპორტი იზრდება აზერბაიჯანული ღვინის პროდუქციის კარგი ხარისხის შედეგად. ამჟამად პროდუქციის უმრავლესობა გაეზიდება რუსეთისა და ევროპის ბაზრებში, ასევე იგი საინტერესოა ჩინეთის ბაზრისთვის. მზარდი მოთხოვნის გამო აზერბაიჯანიდან შამქირის რაიონში 100 ჰექტარზე მეტი ყურძნის პლანტაციები შეიქმნა. 1991 წელს აზერბაიჯანის დამოუკიდებლობის აღდგენის შემდეგ აზერბაიჯანულმა ღვინოებმა საერთაშორისო კონკურსებზე 27 პრიზი მოიპოვეს. ბოლო რამდენიმე წლის განმავლობაში აზერბაიჯანი ღვინის წარმოებას ზრდის.
2012 წელს, აზერბაიჯანის პრეზიდენტმა დაამტკიცა განკარგულება - „სახელმწიფო პროგრამა ყურძნის ზრდის განვითარებისათვის 2012-2020 წწ“. პროგრამა მიზნად ისახავს ყურძნის ზრდას, აგრეთვე მეღვინეობის განვითარებასა და ექსპორტის მაჩვენებლის გაზრდას. ყოველ წელს იზრდება ყურძნის მოყვანის ტერიტორია სახელმწიფო პროგრამის ფარგლებში ყურძნის ბაღების ტერიტორიამ 50 ათას ჰექტარს მიაღწია. მოსალოდნელია, რომ ყურძნის ბაღები 2020 წლამდე 500 ტონამდე მიაღწევენ. ყურძნის 30% გათვლილია ჭამაზე. დანარჩენი მოსავალი გამოყენებულ იქნება ღვინის სხვადასხვა ბრენდებისათვის.
სქოლიო
კატეგორია:ღვინო ქვეყნების მიხედვით კატეგორია:მეღვინეობა კატეგორია:აზერბაიჯანის სამზარეულო
თურქმენბაში (დაბა)
თურქმენბაში (Türkmenbasy) — დაბა თურქმენეთში. ადმინისტრაციულად მოქცეულია ბალკანის ველაიათის თურქმენბაშის ეტრაპის ტერიტორიაზე. განლაგებულია კასპიის ზღვის სიახლოვეს. 1970 წლის მონაცემებით დაბაში ცხოვრობდა 4928 ადამიანი, 1989 წლის მონაცემებით — 2621 ადამიანი. დაბის სტატუსი 1940 წლიდან აქვს. არის რკინიგზის სადგური გიუშა (აშხაბად — კრასნოვოდსკის ხაზზე). 1993 წლამდე ჯანღა ეწოდებოდა.
სქოლიო
კატეგორია:თურქმენეთის დაბები
მღებრისუბანი
მღებრისუბანი — არქეოლოგიური ძეგლი კასპის მუნიციპალიტეტის სოფელ ნოსტეს აღმოსავლელით, 1,5 კილომეტრის მანძილზე. თარიღდება გვიანდელი ფეოდალური ხანით.
ნასოფლარი იხვნება, ამიტომ ნასახლართა კვალი ცუდადაა შემორჩენილი. უხვად იპოვება თიხის ჭურჭლის ფრაგმენტები.
ნასოფლარის აღმოსავლეთ ნაწილში იდგა გვიანდელი ფეოდალური ხანის ღებისუბნის ეკლესია, რომელიც ნაგები იყო რიყიდა და ნატეხი ქვით. ეკლესია დანგრეულია.
ლიტერატურა
კატეგორია:კასპის მუნიციპალიტეტის არქეოლოგიური ძეგლები კატეგორია:კასპის მუნიციპალიტეტის ნასოფლარები
თურქმენბაში (მრავალმნიშვნელოვანი)
საკუთარი სახელი თურქმენბაში შეიძლება აღნიშნავდეს:
აზერბაიჯანის ხელნაწერთა ინსტიტუტი
აზერბაიჯანის ხელნაწერთა ინსტიტუტი (Əlyazmalar İnstitutu) — სამეცნიერო ცენტრი აზერბაიჯანის ეროვნული მეცნიერებათა აკადემიის სისტემაში. დაკავებულია სამეცნიერო-კვლევითი, საარქივო და ბიბლიოთეკური საქმიანობით. ახორციელებს შუასაუკუნოვანი ხელნაწერების შეგროვებას, სისტემატიზაციას, დაცვას, შესწავლას, თარგმნასა და გამოქვეყნებას.
ინსტიტუტი განთავსებულია ყოფილ ბაქოს მუსლიმ ქალთა სკოლის ისტორიულ შენობაში.
სქოლიო
კატეგორია:აზერბაიჯანის სამეცნიერო ორგანიზაციები
თელავის საცხოვრებელი სახლი (ს. ლიონიძის შესახვევი 5)
თელავის საცხოვრებელი სახლი — არქიტექურული ძეგლი თელავში, რომელიც მდებარეობს სოლომონ ლიონიძის შესახვევში (№ 5). აგებულია XIX საუკუნის დასაწყისში.
სახლი ერთსართულიანია. ეზოს მხარეს აქვს ხის, სვეტებიანი აივანი და ნახევარსარდაფი. თავდაპირველი აივნიდან სამი სვეტი და ორი ფრიზიღაა შემორჩენილი. სვეტები რვაწახნაგოვანია, დასრულებულია დაბალი, რვაწახნაგონივე კაპიტელით. ფრიზი აჟურულია, შეიცავს რთული ნახატის სახეებს. სხვადასხვა სახეებითაა გაფორმებული სვეტების ზედა ნაწილებიც. ქუჩისპირა ფასადი შელესილი და შეთეთრებულია. ფასადზე ორი სწორკუთხა სარკმელი და კვეთილობით დამუშავებული, ხის ორფრთიანი კარია, რომლითაც აივანზე ვხვდებით. შენობის უკანა კედელი რიყის ქვისა და აგურის შერეული წყობით არის ნაგები. შენობა გადახურულია კრამიტით. სახურავი ორფერდაა.
ლიტერატურა
კატეგორია:თელავის მუნიციპალიტეტის არქიტექტურული ძეგლები
Concrete (Pet Shop Boys-ის ალბომი)
Concrete — ბრიტანული ჯგუფ Pet Shop Boys-ის საკონცერტო ალბომი. გამოვიდა 2006 წლის 23 ოქტომბერს. ეს არის ჯგუფის მიერ CD-ზე გამოცემული პირველი საკონცერტო ალბომი.
ალბომში შეტანილი მასალა ჩაწერილია 2006 წლის 8 მაისს ლონდონში, თეატრ Mermaid-ში გამართულ კონცერტზე. კონცერტი აგრეთვე გადაიცემოდა BBC Radio 2-ის ეთერში. მას მხოლოდ 600 მსმენელი ესწრებოდა (ბილეთები გათამაშებული იყო სპეციალურ კონკურსში). BBC-ის ტრანსლირებაში არ მოხვდა მხოლოდ "You Only Tell Me You Love Me When You're Drunk", "After All", "Numb" და "Dreaming of the Queen". სრული კონცერტი BBC 6 Music-ზე 28 აგვისტოს გადაიცა.
სქოლიო
კატეგორია:Pet Shop Boys-ის ალბომები კატეგორია:2006 წლის საკონცერტო ალბომები კატეგორია:Parlophone-ის საკონცერტო ალბომები
თელავის საცხოვრებელი სახლი (ბ. ჩოლოყაშვილის 39)
თელავის საცხოვრებელი სახლი — არქიტექტურული ძეგლი თელავში. დგას ბიძინა ჩოლოყაშვილის ქუჩაზე (№ 39), აგებულია XIX საუკუნის შუა ხანებში.
2011-2012 წლებში სახლს ჩაუტარდა სარესტავრაციო სამუშაოვები (პროექტის ავტორი, არქიტექტორი დ.გივიშვილი) გამოიცვალა აივნები, განახლდა კედლის ნალესობა, გამოიკვეთა სავაჭრო რიგის ღიობების სისტემა.
ლიტერატურა
კატეგორია:თელავის მუნიციპალიტეტის არქიტექტურული ძეგლები
წითლობი
წითლობი — არქეოლოგიური ძეგლი კასპის მუნიციპალიტეტის სოფელ ნოსტეს ჩრდილო-აღმოსავლეთით, ერთი კილომეტრის მანძილზე. თარიღდება გვიანდელი ფეოდალური ხანით. ზედაპირულად იპოვება წითლად გამომწვარი უხეშკეციანი ჭურჭლისა და რამდენიმე დიდი ზომის ქვევრის ნამტვრევები.
ლიტერატურა
კატეგორია:კასპის მუნიციპალიტეტის არქეოლოგიური ძეგლები კატეგორია:კასპის მუნიციპალიტეტის ნასოფლარები
ყარა-გალა
ყარა-გალა (Qara-qala) — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში. მოსახლეობის რაოდენობა — 568 კაცი.
რესურსები ინტერნეტში
კატეგორია:ნახიჩევანის ავტონომიური რესპუბლიკის სოფლები კატეგორია:ბაბექის რაიონის სოფლები
ტიუბინგენის ევანგელიკური საეკლესიო მუსიკის უმაღლესი სკოლა
ტიუბინგენის ევანგელიკური საეკლესიო მუსიკის უმაღლესი სკოლა (Evangelische Hochschule für Kirchenmusik Tübingen) – საეკლესიო მუსიკალური უმაღლესი სკოლა და ევანგელიკური აღმსარებლობის მრევლის მუსიკალურ-საგანმანათლებლო ცენტრი ვიურტემბერგის მხარეში. ტიუბინგენის უმაღლეს სასწავლებელს გააჩნია სახელმწიფო სტატუსი.
რესურსები ინტერნეტში
კატეგორია:ბადენ-ვიურტემბერგის უმაღლესი სასწავლებლები
ტოდორ კაბლეშკოვი
ტოდორ კაბლეშკოვი (ბულგ. Todor Kableshkov, სრული სახელი Todor Lulchov Kableshkov;  დ. 13 იანვარი, 1851, კოპრივშტიცა, ოსმალეთის იმპერია — გ. 16 ივნისი, 1876, გაბროვო, ოსმალეთის იმპერია) — ბულგარელი რევოლუციონერი,   ბულგარეთის 1876 წლის აპრილის აჯანყების მონაწილე.
ადრეული წლები
დაიბადა 1851 წლის 13 იანვარს ოსმალეთის იმპერიის ქალაქ კოპრივშტიცაში (ახლანდელი ბულგარეთი, სოფიის ოლქი), ლულჩო დონჩოვ კაბლეშკოვისა და მისი მეუღლის, სტოიკას მდიდარ ოჯახში.
ტოდორი ძალიან იყო მიჯაჭვული დედაზე, რომელიც ადრე გარდაიცვალა. მას ხუთ და-ძმასთან ერთად განათლებული მამიდა პენა უვლიდა. მოგვიანებით მამა დაქორწინდა ანა გრიგოროვაზე, რომელთანაც ტოდორს კარგი ურთიერთობა ჰქონდა.
განათლება
მინი|ტოდორ კაბლეშკოვი თავდაპირველად ბიჭი სწავლობდა მშობლიურ კოპრივშტიცაში, სადაც მასწავლებლებს შორის იყო ხარიტონ გრუევი, ცნობილი ბულგარელი განმანათლებლისა და საზოგადო მოღვაწის იოაკიმ გრუევის ძმა. ტოდორი ბეჯითი და გულმოდგინე სტუდენტი იყო.1864 წლის ბოლოს მამამ ის და მისი უმცროსი ძმა ცოკო პლოვდივში მიიყვანა პრესტიჟულ ეპარქიულ სკოლაში, სადაც თავად იოაკიმ გრუევი ასწავლიდა. იქ  წააწყდა თურქების მკაცრ დამოკიდებულებას ბულგარელების მიმართ, ერთხელ სასტიკად სცემეს. ტოდორის საჩივრის საპასუხოდ მას მხოლოდ ურჩიეს, თურქეთის რეგიონებში არ გაევლო. 1867 წელს თოდორი ავად გახდა და მამამ  სახლში წაიყვანა, სადაც სწავლა კერძო გაკვეთილების საშუალებით გააგრძელა. ამის შემდეგ  მშობლებმა ბიჭი გაგზავნეს სასწავლებლად კონსტანტინოპოლის პრესტიჟულ გალათასარაის ლიცეუმში, შემდეგ კი — გალათას პრესტიჟულ სასწავლებელ Metep Sultani-ში. კონსტანტინოპოლში ტოდორი შეუერთდა პეტკო სლავეიკოვის წრეს, სადაც პირველად გაეცნო ლიუბენ კარაველოვის ზოგიერთ ნაწარმოებს. დაინტერესდა ფრანგული და რუსული ლიტერატურით, სლავეიკოვის ძლიერი გავლენით ცდილობდა ლექსების წერას.
საქმიანობა
მარცხნივ|მინი|ტოდორ კაბლეშკოვის სახლ-მუზეუმი 1871 წელს ტოდორი დაბრუნდა მშობლიურ ქალაქში. ამ მომენტიდან დაიწყო მისი რევოლუციური მოღვაწეობა. მეწაღე პეტკო ბოიაჯიევ-კუნდურჯიატოვთან და მასწავლებელ ნაიდენ პოპსტოიანოვთან ერთად, 1871 წლის მაისში დასკალ პოპსტოიანოვმა დააარსა ქალთა საზოგადოება „ხარება“, რომლის თავმჯდომარე  ტოდორ კაბლეშკოვის დედა გახლდათ. ვასილ ლევსკისთან შეხვედრამ, რომელიც კოპრივშტიცაში 1871 წლის დეკემბრის ბოლოს ჩავიდა,  დიდი გავლენა მოახდინა ტოდორზე, როგორც რევოლუციონერზე. კაბლეშკოვი გადავიდა ედირნეში. იქ ისწავლა ტელეგრაფზე მუშაობა ქალაქის რკინიგზის სადგურზე და რევოლუციური წრე ჩამოაყალიბა. პლოვდივში ტელეგრაფისტად მუშაობდა  რუმელის რკინიგზაზე, შემდეგ —ქალაქ ბელოვოს სადგურზე და მალე  მის უფროსად დაინიშნა. პარალელურად, ტოდორ კაბლეშკოვი მოგზაურობდა ახლომდებარე სოფლებში,  ხვდებოდა მოსახლეობას და ეწეოდა აგიტაციას მათ ჩასართავად რევოლუციურ მოძრაობაში. ტოდორ კაბლეშოვმა  1875 წელს მონაწილეობა მიიღო სტაროზაგორსკის აჯანყების მომზადებაში.
1875 წლის გაზაფხულზე კაბლეშკოვი გადადგა სადგურის უფროსის პოსტიდან და დასახლდა ქალაქ პაზარჯიკში. როგორც სატყეო მასალების ვაჭარი, იგი მოგზაურობდა სხვადასხვა ქალაქებში, მათ შორის სოფიაში, სამოკოვსა და პიროტში, რის შედეგად გაჩნდა  რევოლუციური განწყობები ბულგარელებში. 1875 წლის შემოდგომაზე მისი ჯანმრთელობა გაუარესდა და კვლავ დაბრუნდა მშობლიურ კოპრივშტიცაში. იქ შეიტყო ზაგორის აჯანყების სამწუხარო დასასრულის შესახებ. ამის შემდეგ ტოდორ კაბლეშოვი კიდევ უფრო აქტიურად ჩაება რევოლუციურ საქმიანობაში. მან გაიცნო მასწავლებლები — მარია ბულგაროვა და ელამპია ვეკილოვა— სწორედ მათ მოქარგეს მომავალი აჯანყებულების დროშა.
მეორე დღეს გაბროვოს ეპისკოპოსის თხოვნით თურქებმა კაბლეშოვის ცხედარი ბულგარელებს გადასცეს. 1883 წელს თოდორ კაბლეშკოვის ნეშტი გამოასვენეს და დაკრძალეს კოპრივშტიცაში, ქალაქ აპრილცის მავზოლეუმში. კოპრივშტიცაში კაბლეშკოვის სახლში ამჟამად მუზეუმია.
სქოლიო
კატეგორია:დაბადებული 13 იანვარი კატეგორია:დაბადებული 1851 კატეგორია:გარდაცვლილი 16 ივნისი კატეგორია:გარდაცვლილი 1876 კატეგორია:ბულგარელი რევოლუციონერები
ნოვა-ფატიმა (პარანა)
ნოვა-ფატიმა (Nova Fátima) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 673 მეტრზე. მიეკუთვნება ჩრდილოეთ პიუნეირუ-პარანაენსის მეზორეგიონს. შედის ეკონომიკურ-სტატისტიკურ მიკრორეგიონ კორნელიუ-პროკოპიუს შემადგენლობაში.
2010 წლის მონაცემებით, მოსახლეობა 8 147 ადამიანს შეადგენდა, მოსახლეობის სიმჭიდროვე 28.75 კმ²-ზე. ფართობი 283 423 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
სოფულუ (მრავალმნიშვნელოვანი)
სოფულუ შეიძლება აღნიშნავდეს:
რობერტ ჰევსენი
რობერტ ჰევსენი (დ. 20 მაისი, 1934 — გ. 17 ნოემბერი, 2018) — ამერიკელი ისტორიკოსი და როუანის უნივერსიტეტის ისტორიის პროფესორი. სამხრეთ კავკასიის უძველესი ისტორიის ექსპერტი. ჰევსენი ავტორია Armenia: A Historical Atlas (2001)-ის, მთავარი ცნობარის, რომელიც აღიარებულია, როგორც მნიშვნელოვანი მიღწევა არმენოლოგიაში.
ბიოგრაფია
რობერტ ჰევსენის ნამდვილი გვარია ჰევსენიანი. დაიბადა 1934 წელს ნიუ-იორკში ამერიკელი სომხების ოჯახში. მიიღო ბაკალავრის ხარისხი მერილენდის უნივერსიტეტში, ხოლო 1967 წელს დოქტორის ხარისხი ჯორჯტაუნის უნივერსიტეტში. იმავე წელს ის შეუერთდა როუანის უნივერსიტეტის ისტორიის დეპარტამენტს, სადაც ის ეუფლებოდა ბიზანტიისა და რუსეთის ისტორიას 30 წლის განმავლობაში. 1999 წელს დატოვა როუანის უნივერსიტეტი, რის შემდეგადაც პროფესორი ჰევსენი ასწავლიდა ჩიკაგოს უნივერსიტეტში, კოლუმბიის უნივერსიტეტში, კალიფორნიის ფრესნოს სახელმწიფო უნივერსიტეტში და ლოს-ანჯელესის კალიფორნიის უნივერსიტეტში.
პროფესორი ჰევსენი ასევე იყო Society for the Study of Caucasia-ს თანადამფუძნებელი და პრეზიდენტი.
სქოლიო
კატეგორია:არმენოლოგები კატეგორია:სომხური წარმოშობის ამერიკელები კატეგორია:დაბადებული 1934 კატეგორია:გარდაცვლილი 2018 კატეგორია:დაბადებული 20 მაისი კატეგორია:დაბადებული 17 მაისი
აღმოსავლეთ ტიმორის პარლამენტი
აღმოსავლეთ ტიმორის ეროვნული პარლამენტი (Parlamentu Nasionál, Parlamento Nacional) — აღმოსავლეთ ტიმორის საკანონმდებლო ორგანო. რეზიდენცია მდებარეობს ეროვნული პარლამენტის შენობაში, ქალაქ დილის ცენტრში, ტაივან-სტრიტზე.
სტრუქტურა
აღმოსავლეთ ტიმორის ეროვნული პარლამენტი ერთპალატიანია და შედგება მინიმუმ 32 და მაქსიმუმ 65 დეპუტატისაგან, რომლებსაც ირჩევენ 5 წლის ვადით საყოველთაო, თავისუფალი, თანასწორი, პირდაპირი და ფარული კენჭისყრის გზით. პარლამენტის ხელმძღვანელია თავმჯდომარე (სპიკერი), რომელსაც ირჩევენ პარლამენტის წევრების რიგებიდან, 2018 წლიდან პარლამენტის თავმჯდომარეა არან ნოე და კოშტა ამარალი.
ეროვნულ პარლამენტს იწვევენ წლის განმავლობაში ერთხელ, ანუ უფლებამოსილების განმავლობაშI სულ ხუთჯერ. რიგგარეშე სესიის მოწვევის უფლება აქვს ქვეყნის მეთაურს, პარლამენტის მუდმივმოქმედ კომიტეტს ან დეპუტატთა ჯგუფს, თუკი მათი რაოდენობა აღემატება წევრთა საერთო რაოდენობის 1/3-ს. დეპუტატებს იცავს იმუნიტეტი და თავისუფლდებიან სამოქალაქო და დისციპლინარული პასუხისმგებლობისაგან.
ეროვნული პარლამენტი შეიძლება დაითხოვოს ქვეყნის პრეზიდენტმა, მაგრამ არა უადრეს მისი არჩევიდან ექვსი თვისა. ასევე არ შეიძლება პარლამენტის დათხოვნა თუ პრეზიდენტის არჩევიდან 6 თვე არ არის გასული, ან ქვეყანაში გამოცხადებულია საგანგებო მდგომარეობა (კონსტიტუციის მე-100 მუხლი).
ეროვნულ პარლამენტში ქალთა ქვოტირებული ადგილები არ არის განსაზღვრული, მაგრამ 2012 წლის წლის საპარლამენტო არჩევნების შემდეგ პარლამენტში ასეთი სიტუაციაა: პარლამენტის 65 წევრიდან 26 ქალია, ანუ დეპუტატთა საერთო რაოდენობის 40%. აღნიშნული მაჩვენებლით აღმოსავლეთი ტიმორი მსოფლიოს მასშტაბით მეთხუთმეტე ადგილზეა ახალ ზელანდიასთან ერთად.
პარლამენტის თავმჯდომარე
ეროვნული პარლამენტის თავმჯდომარე იწვევს პარლამენტის რეგულარულ სხდომებს, შედის სახელმწიფო საბჭოს (პრეზიდენტის მრჩეველი ორგანო) შემადგენლობაში, წარმართავს პრეზიდენტის ინაუგურაციას. პარლამენტის თავმჯდომარეს არ შეუძლია ეკავოს სხვა რომელიმე თანამდებობა. პრეზიდენტის უფლებამოსილების შეწყვეტის დროს მისი ფუნქციები კონსტიტუციის საფუძველზე გადადის ეროვნული პარლამენტის თავმჯდომარეზე, მაგრამ თუ ეს შეუძლებელია, ამ შემთხვევაში მის მოადგილზე, რის გამოც მისი საპარლამენტო მანდატი გრძელდება პრეზიდენტის უფლებამოსილების შესრულების პერიოდამდე.
პრეზიდენტი
პრეზიდენტს ირჩევენ ცალკე არჩევნების შედეგად და იგი ასრულებს სახელმწიფოს მეთაურის მოვალეობას. პრეზიდენტს შეუძლია პარლამენტის მიერ მიღებული გარკვეული კანონების უარყოფა, მაგრამ მისი როლი შეზღუდულია კონსტიტუციის საფუძველზე. ამჟამინდელი პრეზიდენტი ფრანსიშკუ გუტერიში თანამდებობაზეა 2017 წლის 20 მაისიდან.
პრემიერ-მინისტრი
პრეზიდენტი ნიშნავს პრემიერ-მინისტრს იმ პარტიიდან ან კოალიციიდან, რომელმაც დაიკავა პირველი ადგილი საპარლამენტო არჩევნებში. თუკი რომელიმე პარტია ვერ შეძლებს უმრავლესობის ფორმირებას, ამ შემთხვევაში პარლამენტის მთლიანი შემადგენლობა თავად ირჩევს მთავრობის მეთაურს. პრემიერ-მინისტრი ასრულებს მთავრობის მეთაურის ფუნქციას. 2018 წლის 22 ივნისიდან პრემიერ-მინისტრია ტაურ მატან რუაკი.
არჩევნები
საპარლამენტო არჩევნები კონსტიტუციის საფუძველზე იმართება ყოველ ხუთ წელიწადში. ხმის მიცემა ნებაყოფლობითია 17 წელზე უფროსი ასაკის ყველა მოქალაქისათვის. აღმოსავლეთ ტიმორში დამოუკიდებლობის გამოცხადების მომენტიდან პარლამენტის ხუთი არჩევნები ჩატარდა: 2001, 2007, 2012, 2017 და 2018 წლებში.
უფლებამოსილება
ეროვნული პარლამენტი დამოუკიდებელია და წარმოადგენს აღმოსავლეთ ტიმორის ყველა მოქალაქეს, რომლებსაც აქვთ საკანონმდებლო კონტროლისა და გადაწყვეტილების მიღების პოლიტიკური ძალა. უფლებამოსილია მიიღოს კანონები აღმოსავლეთ ტიმორის საგარეო და საშინაო პოლიტიკის შესახებ. ეროვნულ პარლამენტს, აქვს ექსკლუზიური უფლებამოსილება მიიღოს კანონები აღმოსავლეთ ტიმორის საზღვრებთან დაკავშირებით. ასევე თავისუფალ ეკონომიკურ ზონებზე, ეროვნულ სიმბოლოებზე, მოქალაქეობაზე, საარჩევნო უფლებებზე და რეფერენდუმის დანიშვნაზე, თავდაცვისა და უსაფრთხოების პოლიტიკაზე, საბიუჯეტო სისტემაზე და ა. შ.
აღმოსავლეთ ტიმორის ეროვნული პარლამენტი ამტკიცებს უზენაესი სასამართლოს პრეზიდენტს, განიხილავს მთავრობის ანგარიშს, აკონტროლებს სახელმწიფო ბიუჯეტის შესრულებას, აცხადებს ამნისტიას და ა. შ.
ეროვნულ პარლამენტს შეუძლია მოხდინოს სისხლის სამართლის საქმის აღძვრა პრეზიდენტის მიმართ. ეს წინადადება წარმოდგენილი უნდა იყოს პარლამენტის წევრთა მინიმუმ 1/5-ის მიერ და მხარს უნდა უჭერდეს დეპუტატთა 2/3, ამ პროცედურით შესაძლებელია პრეზიდენტის იმუნიტეტის მოხსნის საკითხი გადაწყდეს (კონსტიტუციის 79-ე მუხლი).
ქვეყნის ტერიტორიის დატოვების წინ სახელმწიფოს მეთაურმა ეროვნული პარლამენტისაგან უნდა მიიღოს თანხმობა. პრეზიდენტის არაუმეტეს 15 დღიანი პირადი ვიზიტებისათვის პარლამენტის თანხმობა არ არის საჭირო, მაგრამ პარლამენტს მან წინასწარ უნდა აცნობოს აღნიშნული ვიზიტის შესახებ. პრეზიდენტმა გადადგომის შესახებ განცხადებით უნდა მიმართოს ეროვნულ პარლამენტს (კონსტიტუციის 81-ე მუხლი), ხოლო მისი გარდაცვალების ან შრომუსუნარიანობის დაკარგვის შემთხვევაში, მისი ფუნქციები დროებით გადაეცემა ეროვნული პარლამენტის თავმჯდომარეს.
სქოლიო
კატეგორია:აღმოსავლეთ ტიმორის პოლიტიკა კატეგორია:პარლამენტები ქვეყნების მიხედვით
კავკასიის უნივერსიტეტი (აზერბაიჯანი)
რესურსები ინტერნეტში
კატეგორია:აზერბაიჯანის უნივერსიტეტები
აგუარონი
აგუარონი  — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-კარინიენის კომარკის შემადგენლობაში. ფართობი — 36,621904 კმ². მოსახლეობა — 624 კაცი (2020 წ.).
ქვემო ჭალის სამაროვანი
ქვემო ჭალის სამაროვანი — არქეოლოგიური ძეგლი კასპის მუნიციპალიტეტის სოფელ ქვემო ჭალაში, სხვილოს ციხის მიდამოებში. თარიღდება გვიანდელი ანტიკური და ადრინდელი ფეოდალური ხანით. სამაროვანზე დადასტურებულია ქვაყუთები.
ლიტერატურა
კატეგორია:კასპის მუნიციპალიტეტის არქეოლოგიური ძეგლები
გოჩა მიქიაშვილი
გოჩა მიქიაშვილი (დ. 2 აპრილი, 1954, თბილისი) — ქართველი არქიტექტორი, მეცნიერი.
ბიოგრაფია
1976 წელს დაამთავრა საქართველოს პოლიტექნიკური ინსტიტუტის არქიტექტურის ფაკულტეტი.
1976-1983 წლებში მუშაობდა სსრკ მშენებლობის სამინისტროს სახელმწიფო საპროექტო ინსტიტუტ „საქსახპროექტის“ არქიტექტორად. 1983-1987 წლებში იყო საქართველოს პოლიტექნიკური ინსტიტუტის არქიტექტურული დაგეგმარების კათედრის ასპირანტი. 1987 წლიდან იყო საქართველოს პოლიტექნიკური ინსტიტუტის სამოქალაქო შენობების არქიტექტურის №97 კათედრის ასისტენტი, დოცენტი და სრული პროფესორი. 1989-1991 წლებში იყო იმავე ინსტიტუტის არქიტექტურის ფაკულტეტის დეკანი. 1993-1998 წლებში არქიტექტურული ფირმის, სააქციო საზოგადოება „გეოს“ პრეზიდენტი. 1998-1999 წლებში თბილისის მერიის არქიტექტურისა და ქალაქთმშენებლობის დეპარტამენტის თავმჯდომარის მოადგილე. 1998-2002 წლებში მუშაობდა თბილისის მერიის „არქიტექტურისა და ქალაქთმშენებლობის კომპანიის“ გენერალური დირექტორის მოადგილედ, შემდგომ გენერალურ დირექტორად. 2002-2004 წლებში თბილისის გენერალური გეგმის და პერსპექტიული განვითარების სამოქალაქო სამსახურის უფროსის მოადგილედ. 2004-2010 წლებში სამშენებლო-დეველოპერული კომპანია „იბერიის“ არქიტექტურული სტუდიის ხელმძღვანელი იყო. 2005 წლიდან არის საქართველოს ტექნიკური უნივერსიტეტის არქიტექტურის, ურბანისტიკისა და დიზაინის ფაკულტეტის დეკანი. 65-ზე მეტი განხორციელებული არქიტეტურული პროექტისა და 35 გამოქვეყნებული სამეცნიერო ნაშრომის ავტორია. მის მიერ შესრულებულ პროექტებს მიღებული აქვს არაერთი პროფესიული არქიტექტურული პრემია, მათ შორის: სასტუმრო 110 ნომერზე ბაკურიანში, „ვაზიანის საჯარო სკოლის პროექტი“ (2007), ოზურგეთის სამეცნიერო ცენტრის პროექტი, „ქართუ ჯგუფის“ მიერ ორგანიზებული კონკურსის პირველი პრემია (2006), „ქართული სახლის პროექტი საჩხერეში“, „საცხოვრებელი სახლების ჯგუფი ბაგებში“, საქართველოს არქიტექტირთა კავშირის ყოველწლიური არქიტექტურული კონკურსი „წლის საუკეთესო პროექტი“, I პრემია ნომინაციაში „ქალაქგეგმარება“ (2005). 1991, 2006, 2008 წლებში მონაწილეობდა ვენეციის (იტალია) ხელოვნების მსოფლიო ბიენალეში, 1997 წელს — ბერლინის (გერმანია) მსოფლიო კონგრესში, 2008 წელს არქიტექტორთა საერთაშორისო კავშირის მსოფლიო კონგრესში ტურინში (იტალია), 2009 წელს არქიტექტორთა საერთაშორისო კონგრესში (ტრაბზონი, თურქეთი), არქიტექტურის საერთაშორისო აკადემიის მსოფლიო კონგრესში — „ინტერარქ-2012“ სოფია (ბულგარეთი). 2004-2008 წლებში იყო შავი ზღვის რეგიონის არქიტექტორთა ფორუმის სამდივნოს დირექტორი. 2006 წლიდან არქიტექტორთა საერთაშორისო კავშირის განათლების კომისიის ვალიდაციის ჯგუფის წევრია. მის მიერ ქართულ ენაზეა თარგმნილი არქიტექტორთა საერთაშორისო კავშირის „არქიტექტურული განათლების ქარტია“.
სადისერტაციო თემა — „საქართველოს შავი შღვისპირა ქალაქების გეგმარების ორგანიზაცია-განახლების სისტემა“, დაიცვა მოსკოვში 1987 წელს.
რესურსები ინტერნეტში
კატეგორია:ქართველი არქიტექტორები კატეგორია:თბილისში დაბადებულები კატეგორია:საქართველოს პოლიტექნიკური ინსტიტუტის კურსდამთავრებულები
რიბეირან-დუ-პინიალი
რიბეირან-დუ-პინიალი (Ribeirão do Pinhal) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 620 მეტრზე. მიეკუთვნება ჩრდილოეთ პიუნეირუ-პარანაენსის მეზორეგიონს. შედის ეკონომიკურ-სტატისტიკურ მიკრორეგიონ კორნელიუ-პროკოპიუს შემადგენლობაში.
რესურსები ინტერნეტში
კატეგორია:პარანის შტატის მუნიციპალიტეტები
ჰარის სეფეროვიჩი
ჰარის სეფეროვიჩი (Haris Seferović; დ. 22 თებერვალი, 1992) — ბოსნიური წარმოშობის შვეიცარიელი ფეხბურთელი, პორტუგალიური „ბენფიკასა“ და შვეიცარიის ეროვნული ნაკრების თავდამსხმელი. მონაწილეობა მიიღო 2014 წლის მსოფლიო საფეხბურთო ჩემპიონატზე, 2016 წლის ევროპის ჩემპიონატსა და 2018 წლის მსოფლიო საფეხბურთო ჩემპიონატზე.
რესურსები ინტერნეტში
კატეგორია:დაბადებული 1992 კატეგორია:შვეიცარიელი ფეხბურთელები კატეგორია:გერმანიის ბუნდესლიგის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:დაბადებული 22 თებერვალი კატეგორია:ფიორენტინას ფეხბურთელები კატეგორია:რეალ სოსიედადის ფეხბურთელები კატეგორია:ფრანკფურტის აინტრახტის ფეხბურთელები კატეგორია:2020 წლის ევროპის საფეხბურთო ჩემპიონატის ფეხბურთელები
შოთლანლი (მრავალმნიშვნელოვანი)
შოთლანლი შეიძლება აღნიშნავდეს:
გვერძინეთის საცხოვრებელი სახლი
ლიტერატურა
კატეგორია:ქარელის მუნიციპალიტეტის არქიტექტურული ძეგლები
ამირან ნადარაია
ამირან ნადარაია (დ. 2 მაისი, 1927, სოფ. დიდჭყონი, მარტვილის რაიონი — გ. 9 აპრილი, 2012) — ქართველი ექიმი, პოლიტიკოსი.
1951 წელს დაამთავრა თბილისის სახელმწიფო სამედიცინო ინსტიტუტის სანიტარულ-ჰიგიენური ფაკულტეტი. 1956–1959 წლებში იყო საქართველოს რესპუბლიკური სანეპიდ-სადგური, სანეპიდ. განყოფილების გამგე, მთავარი ექიმის მოადგილე. 1959–1961 წლებში იყო თბილისის ჯანდაცვის სამმართველო, ექიმი-ინსპექტორი. 1961–1962 წლებში იყო თბილისის მე-11 პოლიკლინიკა, კარდიოლოგ-რენდგენოლოგი. 1962–1978 წლებში იყო თბილისის მე-7 კლინიკური საავადმყოფო, თერაპევტი. 1978–1991 წლებში იყო თბილისის მე-5 კლინიკური საავადმყოფო, კარდიოლოგიური განყოფილების გამგე, ხოლო 1991 წლიდან დღემდე – ამავე საავადმყოფოს პოლიკლინიკური გაერთიანების კარდიოლოგიური განყოფილების გამგე. 1992–1994 წლებში იყო ბოგდანოვკის სანეპიდსადგურის სანიტარული ექიმი. 1994 წელს იყო ტყვარჩელის საქალაქო სანეპიდსადგური, მთავარი ექიმი. 1994–1996 წლებში იყო სოხუმის საქალაქო სანეპიდსადგური, მთავარი ექიმი. 1992 წელს აირჩიეს საქართველოს სახელმწიფოებრივ-ეროვნული მთლიანობის პარტია „სამშობლოს ფარის“ თავმჯდომარედ. 1992–1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „სახელმწიფო პარტია – საქართველოს ეროვნული ერთიანობა „სამშობლოს ფარი“. იყო ჯანდაცვის კომიტეტის თავმჯდომარის მოადგილე, ქვეკომიტეტის თავმჯდომარე და აგრეთვე თავდაცვისა და ეროვნული უშიშროების კომიტეტის წევრი.
რესურსები ინტერნეტში
კატეგორია:ქართველი ექიმები კატეგორია:დაბადებული 2 მაისი კატეგორია:დაბადებული 1927 კატეგორია:საქართველოს III მოწვევის პარლამენტის წევრები კატეგორია:მარტვილის მუნიციპალიტეტში დაბადებულები კატეგორია:თბილისის სახელმწიფო სამედიცინო ინსტიტუტის კურსდამთავრებულები კატეგორია:საქართველოს სსრ-ის დამსახურებული ექიმები
სოფულუ (აღდამი)
სოფულუ (Sofulu, Սոֆուլու) — სოფელი აზერბაიჯანში,  მთიანი ყარაბაღის რესპუბლიკაში, აღდამის რაიონში.
რესურსები ინტერნეტში
კატეგორია:აღდამის რაიონის სოფლები
ზენობია (პალმირა)
მინი|250პქ|ზენობიას მონეტა ზენობია (პალმირულ დიალექტზე: (Btzby), გამოითქმის, როგორც Bat-Zabbai; დ. 240 – გ. 274) — პალმირის იმპერიის მმართველი III საუკუნეში. მისი წარმომავლობის შესახებ უამრავი ლეგენდა არსებობს. დაიბადა კეთილშობილი პალმირელთა ოჯახში. დაქორწნდა ქალაქის მმართველ ოდაენატუსზე. მისი ქმარი, 260 წელს, მეფე (მალიქი) გახდა, რომელმაც სასანიანების დამარცხებისა და რომის აღმოსავლეთში სიტუაციის დასტაბილიზების შემდეგ, პალმირა ახლო აღმოსავლეთის უძლიერეს ქალაქად აქცია. ოდაენტუსის მკვლელობის შემდეგ, ზენობია ვაჟის, ვაბალატუსის რეგენტი გახდა და მისი მმართველობის დროს დე ფაქტო ძალაუფლებას ფლობდა.
270 წელს, ზენობიამ რომის აღმოსავლეთის პროვინციების დიდ ნაწილში შეიჭრა, რაც საბოლოოდ ეგვიპტის ანექსიით დასრულდა. 271 წლის შუახანებისთვის, ზენობიას იმპერია ანკარიდან, ცენტრალური ანატოლიასა და სამხრეთით ეგვიპტემდე გადაიჭიმა, თუმცა ფორმალურად მაინც რომისადმი დაქვემდებარებულად ითვლებოდა. მიუხედავად იმპერატორ ადრიანეს 272 წლის კამპანიისა, ზენობიამ ვაჟი იმპერატორად გამოაცხადა და თვითონაც, იმპერატორობა საკუთარ თავზე აიღო (პალმირა რომს ოფიციალურად გამოეყო). მძიმე ბრძოლების შემდეგ, რომაელებმა გაიმარჯვეს. დედოფალი, დედაქალაქში ალყაში მოაქციეს, შემდეგ კი ავრელიანემ ტყვედ ჩაიგდო, რომელმაც დედოფალი რომში გააძევა, სადაც ზენობიამ სიცოცხლის დარჩენი ნაწილი გაატარა.
ზენობიას კარგი განათლება ჰქონდა მიღებულ და თავის სახელმწიფოში ინტელექტუალებისთვის, მეცნიერებისთვის, მკვლევრებისა და ფილოსოფოსებისთვის შესაფერისი გარემოს შექმნას ხელს უწყობდა. დედოფალი რელიგიური უმცირესობებისადმი ტოლერანტულად იყო განწყობილი. მიუხედავად მულტიკულტურული და მულტიეთნიკური იმპერიისა, დედოფალს ირგვლივ სტაბილური ადმინისტრაცია ჰყავდა. ზენობია, 274 წლის შემდეგ გარდაიცვალა. შემდეგში მისი ბედის შესახებ უამრავი მითი შეიქმნა. მისი აღზევება და დაცემა უამრავი ისტორიკოსის, ხელოვანისა თუ მწერლისთვის შთაგონების წყარო გამხდარა. ის სირიის ეროვნული გმირია.
სახელი
200px|thumb|წარწერა პალმირაში, იულიუს აvრელიუს ზენობიუსის პატივსაცემად, რომელსაც ზოგიერთები ზენობიას მამად თვლიან. ზენობიას მშობლიური პალმირიული სახელია Bat-Zabbai (პალმირულ ანბანში იწერება შემდეგნაირად — „Btzby“,), რაც დასავლურ არამეულ ენაზე ზაბაის ქალიშვილს ნიშნავს. მეცხრე საუკუნის ისტორიკოსი ალ ტაბარი, თავის ერთ-ერთ ნაშრომში წერს, რომ დედოფალს Na'ila al-Zabba' ერქვა. მანიქეისტურ ტექსტებში დეოფლის სახელია „ტადი“.
ზენობიას ცხოვრების შესახებ ბევრი განსხვავებული ანტიკური წყარო არსებობს, მაგრამ მათი უმრავლესობა გაყალბებულია. ამ ეპოქის ყველაზე გამორჩეული (თუმცა არასანდო) წყარო, ბიოგრაფიების გვიანი რომაული კოლექციაა. ზოგიერთი წყარო, სხვა წყაროების შეჯერებითაა განხილული და უფრო ღირებულია. ზენობიას ცხოვრების ერთ-ერთ მნიშვნელოვან წყაროდ, ბიზანტიელი ისტორიკოსის, იოანე ზონარას ნაშრომები მიიჩნევა.
წარმოშობა, ოჯახი და ადრეული წლები
პალმირელი საზოგადოება, სემიტური ტომების (ძირითადად, არამეული და არაბული) ნაზავს წარმოადგენდა, ამიტომ ზენობიას რომელიმე ჯგუფისადმი მიკუთვნება შეუძლებელია. როგორც პალმირელი, ის შეიძლება არამეული ან არაბული წარმოშობისა იყოს. არაფერია ცნობილი დედის შესახებ, მამის წარმოშობის საკითხი კი, განხილვის საგანია. მანიქეისტურ წყაროებში მოხსენიებულია, ნაფშა, „პალმირის დედოფლის“ და, მაგრამ წყაროები ძალიან დამაბნეველია და შეიძლება, ამ სახელით თვითონ ზენობია იყოს აღნიშნული, რადგან საეჭვოა, ზენობიას და ჰყოლოდა.
კონსორციუმი
ადრეულ საუკუნეებში, პალმირა რომის იმპერიისადმი დაქვემდებარებული ქალაქი იყო და რომაული ფინიკიის შემადგენელ ნაწილს წარმოადგენდა. 260 წელს, იმპერატორმა ვალერიანემ, სასანიანთა იმპერიის შაჰის, შაპურ I-ის წინააღმდეგ გაილაშქრა, რომელმაც რომაელთა იმპერიის აღმოსავლეთი პროვინციები შეავიწროვა. ედესას მახლობლად ვალერიანე დამარცხდა და ტყვედ ჩავარდა. პალმირის მეფე ოდაენტუსი გახდა. სპარსეთის წინააღმდეგ წარმატებული კამპანიის შემდეგ, 263 წელს მან აღმოსავლეთი მეფედ-მეფის ტიტული მიიღო. ოდაენტუსმა თავისი უფროსი ვაჟი, ჰეროდიანუსი (ჰაირან I), თანამმართველად დაიშნა. მეფეთ-მეფე, შავი ზღვიდან პალესტინამდე გადაჭიმულ ტერიტორიებს მართავდა. 267 წელს, კამპანიიდან დაბრუნებისას, ოდაენტუსი და ჰეროდიანუსი მოკლეს.
სქოლიო
კატეგორია:დაბადებული 240 კატეგორია:გარდაცვლილი 270 კატეგორია:ქალი მმართველები კატეგორია:პალმირის მმართველები
აიზკრაუკლე
ისტორია
თანამედროვე ქალაქის ტერიტორიაზე არსებობდა გერმანელ ჯვაროსანთა ციხესიმაგრე აშერადენი.
ქალაქი დაარსდა 1960 წელს პლიავინის ჰესის მშენებლობასთან დაკავშირებით და ეწოდა პეტრე სტუჩკას სახელობის სოფელი. 1967 წელს მიიღო ქალაქის სტატუსი და ეწოდა სტუჩკა. 1991 წელს კი მიმდებარე ისტორიული სოფლის მიხედვით უწოდეს აიზკრაუკლე.
2009 წლის 1 ივლისამდე შედიოდა აიზკრაუკლეს რაიონის შემადგენლობაში.
ნუგზარ ნადარაია
ნუგზარ ნადარაია (დ. 26 თებერვალი, 1945) — ქართველი პოლიტიკოსი.
1992-1995 წლებში იყო საქართველოს მე-3 მოწვევის პარლამენტის წევრი (ხობის მაჟორიტარი).
რესურსები ინტერნეტში
კატეგორია:დაბადებული 26 თებერვალი კატეგორია:დაბადებული 1945 კატეგორია:საქართველოს III მოწვევის პარლამენტის წევრები
თემიკო ჭიჭინაძე
თეიმურაზ (თემიკო) ჭიჭინაძე (დ. 2 ივლისი, 1966, თბილისი) — ქართველი მსახიობი.
დაიბადა 1966 წლის 2 ივლისს. დაამთავრა შოთა რუსთაველის სახელობის თეატრისა და კინოს სახელმწიფო უნივერსიტეტის სამსახიობო ფაკულტეტი. 1986 წლიდან არის შოთა რუსთაველის სახელობის სახელმწიფო დრამატული თეატრის მსახიობი.
რესურსები ინტერნეტში
კატეგორია:დაბადებული 2 ივლისი კატეგორია:დაბადებული 1966 კატეგორია:ქართველი მსახიობები თ
ბუშეტის სვეტიცხოვლის ეკლესია
ბუშეტის სვეტიცხოვლის ეკლესია — არქიტექტურული ძეგლი დგას სოფელ ბუშეტის სამხრეთით, სასაფლაოზე. თარიღდება XVIII-XIX საუკუნეებით.
ეკლესია დარბაზულია, ნაგებია სხვადასხვა ზომის რიყის ქვით. საბჯენი თაღები, კამარა, იმპოსტები, კარ-სარკმელების ღიობები და ლავგარდანი - აგურით. წყობაში, ალაგ-ალაგ, ორ რიგად ნაწყობი აგურის ჰორიზონტალური შრეები ჩართული, რომლებიც კედელს მთელ სიგრძეზე გასდევს. თითქმის მთლიანად აგურითაა ნაწყობი ფრონტები და გრძივი ედლების ზედა ნაწილი. კედლები გარედან შელესილი და შეთეთრებული ყოფილა. ნალესობა მხოლოდ აქა-იქაღაა შემორჩენილი. შესასვლელი ორია: სამხრიდან (ამჟამად ამოქოლილია) და დასავლეთიდან. ორივე კარი თარაზულად, ხის ძელითაა გადახურული.
შიდა სივრცე დადაბლებული პოპორციების მქონეა. შენობის გრძივ კედლებზე ორსაფეხურიანი იმპოსტებით დასრულებული სამ-სამი პილასტრია, რომლებზეც კამარის საბჯენი თაღებია გადაყვანილი. პილასტრებია გამოყვანილი ოთხივე კუთხეშიც. მათზე დაყრდნობილია აღმოსავლეთი და დასავლეთი ედლების მიმდებარე საბჯენი თაღები. პილასტრების აღმოსავლეთი წყვილით საკურთხეველი გამოყოფილია მლოცველთათვის განკუთვნილი ნაწილისგან. საკურთხეველი დარბაზის იატაკის მიმართ შემაღლებულია ერთი საფეხურით (სიმაღლე დაახლოებით 22 სმ). პილასტრებს შორის ნახევარწრიულთავიანი, ყრუ თაღებია, რომლებიც პილასტრების დამაგვირგვინებელ კაპიტელს ეყრდნობა. საკურთხეველი სწორკუთხაა, უკონქო. საკურთხეველის ჩრდილოეთ კედელში სხვადასხვა ზომის ორი ნიშაა მოწყობილი. სამხრეთისაში- ერთი. სამივე ნიშა თაღოვანია. ჩრდილოეთ კედლის ნიშები გეგმით ნახევარწრიულია, სამხრეთ კედლისა კი - სწორკუთხა. ინტერიერი შვიდი ფართო, თაღოვანი სარკმლითაა განათებული. მათ შორის სამი ჩრდილოეთ, ორი სამხრეთ, თითო-თითო კი აღმოსავლეთ და დასავლეთ კედლებშია გაჭრილი. ეკლესიის იატაკი აგურისაა.
შენობის ფასადებიდან მხოლოდ აღმოსავლეთი და დასალეთი ფასადებია მორთული. მორთულობის ელემენტებია კედლის სიბრტყეში შეღრმავებული, წითლად შეღებილი ჯვრები და რომბები. სამხრეთ და დასავლეთ ფასადზე შესასვლელები ჩასმულია საფეხურით შეღრმავებულ, ნახევარწრიული თაღით დასრლებულ სიბრტყეში. ორივე შესასვლელის ზემოთ, თაღის არეში, თითო მცირე ზომის, თაღოვანი ნიშაა. ერთი ნიშა სამხრეთ შესასვლელის მარჯვნივაცაა, შეღრმავების თაღოვანი ნაწილის დონეზე- შეღრმავების ზემოთ კი, გურის რელიეფური ჯვარია. დასავლეთ ფასადზე ფრონტონი გაფორმებულია სამი შეღრმავებული ჯვრითა და ორი რომბით. ჯვრები თავმოყრილია სარკმელთან - ზემოთ და გვერდებზე, ხოლო რომბები - ფრონტონის ძირებთან. ფასადები დასრულებულია სპეციალური მოყვანილობის აგურით ნაწყობი ლავგარდნით (მნიშვნელოვანი ნაწილი ჩამოშლილია), რომლის პროფილს შეადგენს : თარო, შეზნექილი ზედაპირი და ლილეი. ეკლესია გადახურულია ღარისებრი კრამიტით, რომლის დიდი ნაწილი ჩამოშლილია.
დასავლეთ კედელზე დადგმულია მთლიანად აგურით ნაგები სამრეკლო - თაღებით გახსნილი ექვსკუთხა ფანჩატური, რომელიც მაღალი ლავგარდნითაა დასრულებული. სამრეკლოს სახურავი მონგრეული აქვს.
ლიტერატურა
კატეგორია:თელავის მუნიციპალიტეტის ტაძრები
ბლოკჩეინი
ბლოკჩეინი (blockchain) — თავდაპირველად ბლოკების ჯაჭვი — მუდმივად მზარდი ჩანაწერების სია, სახელად „ბლოკები“, რომლებიც დაცულია კრიპტოგრაფიულად. თითოეული ბლოკი, როგორც წესი, შეიცავს ჰეშ-მაჩვენებელს, როგორც წინა ბლოკთან დამაკავშირებელ ნიშანს, დროის ნიშნულს და ტრანზაქციის მონაცემებს. ის ისეა შექმნილი, რომ არსებითად მტკიცეა და მასში მონაცემების შეცვლა თითქმის შეუძლებელია. ბლოკჩეინი შეიძლება გახდეს „ღია, ტრანზაქციების ბლოკნოტი, რომლებიც ხორციელდება ორ მხარეს შორის“. იგი დაფუძნებულია P2P პრინციპზე. ერთხელ განხორციელებული ტრანზაქციის ჩანაწერის შეცვლა შეუძლებელია ყველა მომდევნო ტრანზაქციის ბლოკის შეცვლის გარეშე. ბლოკჩეინ სისტემის 2008 წელს შექმნა უკავშირდება ანონიმურ პიროვნებას ან პიროვნებების ჯგუფს, რომელიც ცნობილია როგორც სატოში ნააკამოტო. შემდეგ წელს კი ბლოკჩეინი გამოცხადდა კრიპტოვალუტა ბიტკოინის მთავარ შემადგენელ ნაწილად, რომელიც აღრიცხავს და ბლოკებად გარდაქმნის განხორციელებულ ტრანზაქციებს. ბლოკჩეინის გამოგონებამ ბიტკოინს საშუალება მისცა, გადაეჭრა ორმაგი ხარჯვის პრობლემა მესამე (სანდო) მხარის ჩარევის გარეშე.
ისტორია
კრიპტოგრაფიულად დაცული ბლოკების ჯაჭვის პირველი ნამუშევარი აღწერილია 1991 წელს სტიუარტ ჰაბერისა და სკოტ სორნოტის მიერ. ისინი შეეცადნენ, შეექმნათ ისეთი სისტემა, რომელიც რამდენიმე დოკუმენტს ერთ ბლოკში გააერთიანებდა.
თავდაპირველად სატოში ნაკამოტოს მიერ გამოქვეყნებულ დოკუმენტში სიტყვები „ბლოკი“ და „ჯაჭვი“ ცალ-ცალკე იყო გამოყენებული. 2016 წელს ეს ორი სიტყვა გააერთიანეს და ოფიციალურად უწოდეს „ბლოკჩეინი“. 2014 წლის აგვისტოში, ბიტკოინ-ბლოკჩეინის ზომამ მიაღწია 20 გიგაბაიტს. 2015 წლის იანვრისთვის მისი ზომა 30 გიგაბაიტამდე გაიზარდა. 2016 წლიდან 2017 წლამდე კი 50 გიგაბაიტიდან გაიზარდა 100 გიგაბაიტამდე. 2014 წელს ტერმინი „ბლოკჩეინ 2.0“ მიუთითებდა ბლოკჩეინ მონაცემთა ბაზის ახალ აპლიკაციებზე. ჟურნალმა The Economist ბლოკჩეინ ტექნოლოგიის ეს მეორე თაობა აღწერა როგორც „მომავალი პროგრამული ენა, რომელიც საშუალებას აძლევს მომხმარებლებს შექმნას უფრო დახვეწილი ჭკვიანი კონტრაქტები, ამგვარად კი შექმნან ინვოისები, რომლებიც გადაიხდება ავტომატურად, როდესაც შეკვეთა დანიშნულების ადგილას მივა“ ან „შექმნან მოწმობა, რომლებიც მფლობელებს ავტომატურად გაუგზავნიან დივიდენდებს, როდესაც მოგება გარკვეულ ზღვარს მიაღწევს.“ ბლოკჩეინ 2.0 ტექნოლოგია გასცდა ტრანზაქციების საზღვრებს და შესაძლებელი გახადა „ღირებულების გაცვლა შუამავლის გარეშე, რომლებიც მოქმედებდნენ როგორც განმსჯელები ფულისა და ინფორმაციისა“. შემქმნელების სურვილი იყო, ქსელში მოსახლეობის იმ ნაწილის ჩართვა, რომელიც ამას მანამდე ვერ ახერხებდა, ისევე, როგორც კონფიდენციალურობის დაცვის გაზრდა და უზრუნველყოფა იმისა, რომ ინტელექტუალური საკუთრება ანაზღაურებული იქნებოდა. ბლოკჩეინის მეორე თაობა შესაძლებელს ხდის, რომ მომხმარებელმა შეინახოს „მუდმივი ციფრული ID და პერსონა“ და უზრუნველყოს ის გზა, რომელიც სოციალურ უთანასწორობას გადაჭრის, სიმდიდრის გადანაწილების ბლოკჩეინისეული გზით.
2016 წელს რუსეთის ცენტრალური უსაფრთხოების წარმომადგენლებმა დააანონსეს Nxt „ბლოკჩეინ 2.0“-ზე დაფუძნებული საპილოტე პროექტი, რომელიც გამოიკვლევდა ბლოკჩეინზე დაფუძნებულ ავტომატიზირებულ ხმის მიცემის სისტემას. . მუსიკის სფეროს წარმომადგენლებმა დაიწყეს მოდელების ტესტირება ბლოკჩეინის გამოყენებით, რომელიც მსოფლიოს მასშტაბით საავტორო უფლებების უკეთ დაცვის პერსპექტივას იძლევა. 2016 წლის ივლისში IBM-მა სინგაპურში გახსნა ბლოკჩეინზე დაფუძნებული ინოვაციური კვლევის ცენტრი. 2016 წლის ნოემბერში მსოფლიო ეკონონომიკური ფორუმისთვის მომუშავე ჯგუფმა გამართა შეხვედრა, სადაც განიხილეს ბლოკჩეინთან დაკავშირებული სამთავრობო მოდელების განვითარების გზები.
2017 წლის დასაწყისში, ჰარვარდის ბიზნესის მიმომხილველმა განაცხადა, რომ ბლოკჩეინი „არის ფუნდამენტური ტექნოლოგია და მაშასადამე აქვს შესაძლებლობა, რომ შექმნას ფუნდამენტურად ახალი ჩვენი ეკონომიკური და სოციალური სისტემა“. დაკვირვებებით უკვე დადასტურებულია, იმისთვის, რომ ფუნდამენტურ ინოვაციას ჰქონდეს დიდი გავლენა „ბლოკჩეინ სისტემას დასჭირდება ათწლეულები, რომ ფეხი მოიკიდოს ჩვენ ეკონომიკურ და სოციალურ ინფრასტრუქტურაში“.
დეცენტრალიზაცია
ქსელის მასშტაბით მონაცემების შენახვისას ბლოკჩეინი გამორიცხავს იმ რისკებს, რომლებიც მოჰყვება მონაცემებს ცენტრალურ დონეზე ფლობას. იმის გამო, რომ ქსელი არ არის ცენტრალიზებული, ეს ამცირებს იმ პოტენციურ ზიანს, რომელიც ჰაკერებმა შეიძლება მიაყენონ სისტემას; ანალოგიურად, მას არ აქვს ჩავარდნის ცენტრალური მიზეზი. ბლოკჩეინის უსაფრთხოება უზრუნველყოფილია კრიპტოგრაფიულად დაცული პირადი გასაღებით. პირადი-გასაღები (გრძელი, შემთხვევით შერჩეული რიცხვები) არის მისამართი ბლოკჩეინზე. ღირებულების მქონე წინასწარ გადახდის ბარათის კოდები, რომლებიც ქსელში იგზავნება, არის ჩაწერილი ამ მისამართზე. პირადი გასაღები ჰგავს პაროლს, რომელიც მის მფლობელს მის ციფრულ აქტივებზე წვდომის საშუალებას აძლევს, ან სხვაგვარად, აქვს შესაძლებლობა ისარგებლოს იმ სხვადასხვა შესაძლებლობებით, რომელსაც ბლოკჩეინი უზრუნველყოფს. ბლოკჩეინზე შენახული მონაცემები ზოგადად ითვლება მუდმივად. დეცენტრალიზებული სისტემის ყველა ბოტს ან მაინერს აქვს ბლოკჩეინის ასლი. მონაცემთა ხარისხი ინახება მასიური მონაცემთა ბაზის რეპლიკაციით და კომპიუტერული ნდობით. არ არსებობს ცენტრალიზებული „ოფიციალური“ ასლი და არც ერთი მომხმარებელი არ არის „სანდო“, ვიდრე რომელიმე სხვა. შეტყობინებების მიწოდება ხდება რაც შეიძლება სწრაფად. მაინინგის კვანძები ამოწმებენ ტრანზაქციების ვალიდურობას, ამატებენ მათ ბლოკებზე, რომლებსაც ისინი ქმნიან და შემდეგ ამ დამოწმებულ ბლოკებს ავრცელებენ ქსელის სხვა კვანძებზე. ბლოკჩეინი იყენებს დროის აღმრიცხავ სქემას, როგორიცაა ე.წ. „სამუშაოების დასაბუთება“ (Proof-of-work), ცვლილებების შესამცირებლად.
აპლიკაციები
გრძელვადიან პერსპექტივაში ბლოკჩეინ ტექნოლოგიას დიდი პოტენციალი აქვს ბიზნესის ოპერირების მოდელების გარდაქმნაში. მისი გამოყენება გლობალური მიწოდების ჯაჭვების, ფინანსური ტრანზაქციების, აქტივების ხელმძღვანელებისა და დეცენტრალიზებული სოციალური ქსელების მნიშვნელოვან ეფექტურობას გვპირდება. ბიზნესმენები რისკების შესამცირებლად ერიდებიან მთლიანად ბლოკჩეინ ტექნოლოგიაზე დაფუძნებული ბიზნეს-იდეების განხორციელებას. ბლოკჩეინ ტექნოლოგიის ინტეგრირება შეიძლება ბევრ სხვადასხვა სფეროში. კონკრეტული ბლოკჩეინ აპლიკაცია შესაძლოა განსაკუთრებული ინოვაცია აღმოჩნდეს, რადგან არსებითად იაფი დანახარჯები დიდი უპირატესობა იქნება კონკურენტებთან ბრძოლაში. ბლოკჩეინის პროტოკოლები ხელს უწყობენ ბიზნესს, გამოიყენონ ციფრული ოპერაციების დამუშავების ახალი მეთოდები. მაგალითები მოიცავს გადახდის სისტემასა და ციფრულ ვალუტას, ასევე ხელს უწყობს ე.წ. „crowdsale“-ებს, ან აკეთებს ბაზრების პროგნოზირებას და შეიმუშავებს მართვის ზოგად ინსტრუმენტებს.
მიწის რეგისტრაცია
შვედეთის მიწის რეესტრის გარშემო მიმდინარე განხილვები, მიზნად ისახავს ბლოკნოტის ეფექტურობის დემონსტრირებას მიწის რეალიზაციის გარიგებების დაჩქარებაში. საქართველომ გაუშვა საპილოტე პროგრამა ბლოკჩეინის გამოყენებით საკუთრების რეგისტრაციისა. ეთიკისა და სამართლის ასოციაცია იყენებს ბლოკჩინს, რათა დაეხმაროს სტარტაპებს, რომ დაიცვან საკუთარი იდეები.
დიდი ოთხეული
დიდი ოთხეულის საბუღალტრო ფირმები სხვადასხვა ფორმატში აკეთებენ ბლოკჩეინ ტექნოლოგიების ტესტირებას. Ernst and Young-ს ყველა შვეიცარიელ თანამშრომელს შეუძლია კრიპტოვალუტის საფულით ისარგებლოს, მათ ოფისში დაამონტაჟეს ბიტკოინის აპარატი და მისით სარგებლობა ყველა მათგანს შეუძლია. Ernst and Young-ის შვეიცარიის აღმასრულებელმა დირექტორმა მარსელ სტალდერმა განაცხადა: "ჩვენ არა მარტო გვინდა დიგიტალიზაციის შესახებ საუბარი, არამედ გვინდა, აქტიურად გავავრცელოთ ეს პროცესი ჩვენს თანამშრომლებსა და კლიენტებზე. ჩვენთვის მნიშვნელოვანია, ყველამ ფეხი აუწყოს იმ პროცესს და რევოლუციას, რომელსაც ბლოკჩეინი, ჭკვიანი კონტრაქტები და ციფრული ვალუტა გვიმზადებს".
ჭკვიანი კონტრაქტები
ბლოკჩეინზე დაფუძნებული ჭკვიანი კონტრაქტები არის კონტრაქტები, რომლებიც შეიძლება ნაწილობრივ ან მთლიანად შესრულდეს ან აღსრულდეს ადამიანების უშუალო ჩარევის გარეშე. ჭკვიანი კონტრაქტის ერთ-ერთი მთავარი ამოცანაა ავტომატური ესქრო. საერთაშორისო სავალუტო ფონდის აზრით, ბლოკჩეინსს შეუძლია შეამციროს მორალური საფრთხეები და ზოგადად კონტრაქტების გამოყენების ოპტიმიზაცია. ამ სისტემის გამოუცდელობის გამო მათი სამართლებრივი სტატუსი გაურკვეველია.
კიდევ ერთი მაგალითი ჭკვიანი კონტრაქტის გამოყენებისა არის მუსიკალური ინდუსტრია. 2017 წელს DJ Deadly Buda-მ გამოუშვა პირველი DJ-მიქსი, „Rock the Blockchain“, რომელიც იხდის სიმღერებისთვის და მათი ნამუშევრები დაკავშირებულია კრიპტოვალუტურ ბლოკჩეინთან. ყოველ ჯერზე, როდესაც მის სიმღერას ვინმე უსმენს, DJ-ს ანგარიშზე თითქმის მყისიერად ირიცხება გარკვეული თანხა. 2017 წლის იანვრის მსოფლიო ეკონომიკური ფორუმის მოხსენებაში იწინასწარმეტყველეს, რომ 2025 წლისთვის მსოფლიოს მთლიანი შიდა პროდუქტის 10% შენახული იქნება ბლოკჩეინზე ან ბლოკჩეინთან დაკავშირებულ ტექნოლოგიებზე.
სქოლიო
კატეგორია:კრიპტოვალუტები კატეგორია:საინფორმაციო სისტემები
ევროპის ჩემპიონთა თასი 1979-1980
ევროპის ჩემპიონთა თასი 1979-1980 — ევროპის ჩემპიონთა თასის 25-ე გათამაშება. გამარჯვებული გახდა „ნოტინგემ ფორესტი“, რომელმაც ფინალში „ჰამბურგი“ დაამარცხა.
გიორგი შატბერაშვილის სახლი
გიორგი შატბერაშვილის სახლი — არქიტექტურული ძეგლი კასპის მუნიციპალიტეტის სოფელ თვალადის შატბერაანთ უბანში, ამაღლებულ ბორცვზე. ეკუთვნოდა ქართველ მწერალსა და საზოგადო მოღვაწეს გიორგი შატბერაშვილს (1910-1965 წლები). სახლი ნაგებია ქვით, ორსართულიანია, აქვს ღია აივნები, გადახურულია კრამიტით. პირველი სართულის ორი ოთახი სამეურნეო დანიშნულებისაა. მეორე სართულზე ორი დიდი ოათახიდან (თითოეული 35მ²) ერთი სამუშაო კაბინეტი იყო. აქ დგას მწერლის საწერი მაგიდა, სკამი და წიგნების კარადა. ამ სახლში დაწერა მწერალმა მრავალი ლექსი, მოთხრობა, აქ შეაგროვა მასალა წიგნისათვის "თვალადური ქართული ჭაშნიკი". სოფელში მწერლის ხშირი სტუმრები იყვნენ რუსი და ქართველი მწერლები.
ვარტერეს სამურგაშევი
ვარტერეს სამურგაშევი (Վարդերես Սամուրղաշև, Вартерес Вартересович Самургашев; დ. 13 სექტემბერი, 1979, დონის როსტოვი, რუსეთი) — სომეხი-რუსი ბერძნულ-რომეული სტილით მოჭიდავე. არის ორგზის ევროპის, ორგზის მსოფლიო და ოლიმპიური ჩემპიონი. მინიჭებული აქვს რუსეთის დასმსახურებული სპორტის ოსტატის წოდება. სამურგაშევი პროფესიით იურისტია. აგრეთვე არის როსტოვის ოლქის ჭიდაობის ფედერაციის პრეზიდენტი და რუსეთის ჭიდაობის ფედერაციის ფიცე-პრეზიდენტი. სამურგაშევი არის რუსეთისა და სომხეთის საპატიო მოქალაქე.